laion/Wikipedia-Exotic huggingface dataset:
Villem Tamm (mõisavalitseja, 1836–1915)

Villem Tamm (1836–1915; hüüdnimega Ilus Villem) oli enim Johann Köleri modellina tuntud Vaemla mõisavalitseja. Lapsena töötas ta Vaemla mõisas Hiiumaal karjapoisina, noormehena sai kutsariks, mil juhtus teda nägema Vaemla mõisas külas käinud kunstnik Johann Köler. Kunstnik tegi kutsarist mitu etüüdi ja skitsi, üks neist portree "Hiiu talumees kirvega." Villem Tamm on maetud Kassari kabeliaeda koos oma naise Anni ja tütre Helenega. Aastal 1879 alustas Johann Köler tööd Tallinna Kaarli kiriku freskoga "Tulge minu juurde kõik, kes teie vaevatud ja koormatud olete, mina tahan teile hingamist saata". Ta valis Jeesus Kristuse prototüübiks Ilusa Villemi, kasutades Vaemlas külaskäigul tehtud töid. Villem Tamm kuulis alles hiljem, vanana, et tema nägu on Kaarli kiriku freskol ning külastas ka kirikut. Villem Tamme hauakivi on Kaarli koguduse pandud. Oma raamatus "Kolmandad mäed" on Jaan Kross võtnud teose aluseks fresko loomisprotsessi ning kirjeldanud kunstniku siseheitlust, kui ta teada saab, et Jeesus Kristuse prototüübiks valitud Ilus Villem on tegelikult õel ja kuri inimene. Villem Tamm oli mõisnikule lisaks oma otsestele tööülesannetele abiks ka kaartide joonistamisel. Tema nõul lasi mõisnik ehitada 1,5 km pikkuse maasilla, mis ühendab Kassarit Hiiumaaga. Ka kordonimajana tuntud kultuurimälestise Aino Kallase suvemaja lasi Villem Tamm ehitada. Enne kirjanik Aino Kallasele ja rahvaluuleteadlase ning diplomaadi Oskar Kallase perele üürimist suvitas seal mitmeid kultuuritegelasi: luuletaja Marie Under, kunstnikest vennad Paul Raud ja Kristjan Raud. Pärast Kallaseid on majas suvitanud vennad luuletaja Ott Arder ja muusik Jaan Arder oma peredega. Triinu Soikmets: "Eesti kunstioksjonite kõigi aegade kümme kalleimat teost" kultuur.postimees.ee, 25. september 2017 Harda Roosna (07.02.2014). "Välja ilmus haruldane maal Ilusast Villemist, Kassari Kristusest". Hiiu Leht. Originaali arhiivikoopia seisuga 27.06.2018. Vaadatud 16.04.2018. Külli Keel (1999). "120 aastat Eesti esimese fresko sünnist". Tallinna Kaarli koguduse infoleht. Originaali arhiivikoopia seisuga 12.05.2019. Vaadatud 16.03.2018. "Ilus Villem". Originaali arhiivikoopia seisuga 17.03.2018. Vaadatud 16.03.2018. Ljubov Kisseljova (juuni 2011). "Tegelased ja nende prototüübid" (PDF). Keel ja Kirjandus. Vaadatud 16.03.2018.
Alaline struktureeritud koostöö

Alaline struktureeritud koostöö (inglise keeles Permanent Structured Cooperation: lühend PESCO) on 2017. aastal algatatud Euroopa Liidu liikmesriikide kaitsekoostöö mehhanism. 11.detsembril 2017 võttis Euroopa Liidu Nõukogu vastu otsuse PESCO käivitamiseks. PESCO-ga on liitunud 25 liikmesriiki: Austria, Belgia, Bulgaaria, Tšehhi, Horvaatia, Küpros, Eesti, Soome, Prantsusmaa, Saksamaa, Kreeka, Ungari, Itaalia, Iirimaa, Läti, Leedu, Luksemburg, Holland, Poola, Portugal, Rumeenia, Sloveenia, Slovakkia, Hispaania ja Rootsi. "PESCO: mis see veel on?". Diplomaatia. 16. märts 2018. Vaadatud 6. juunil 2023. Euroopa Liidu lepingu konsolideeritud versioon // PROTOKOLL (nr 10) EUROOPA LIIDU LEPINGU ARTIKLIGA 42 LOODUD ALALISE STRUKTUREERITUD KOOSTÖÖ KOHTA. ELT
Okavango

Okavango on jõgi Aafrika lõunaosas. Okavango saab alguse Angolast, kus teda nimetatakse ka Cubango. Moodustab Angola ja Namiibia piiri ning voolab seejärel Botswanasse, kus moodustab delta ja kaob Kalaharis kõrbeliiva. Namiibias langeb jõgi 4 meetrit ja moodustab kärestiku, mida tuntakse Popa jugadena[viide?]. Jõe pikkus on eri hinnangutel 1600–1800 km.[viide?]
ITI

ITI või Iti võib tähendada järgmist: Rahvusvaheline Teatriinstituut (inglise International Theatre Institute) Iti on tegelane ""Nukitsamehest" Iti (eesnimi), naisenimi ...
ITI Eesti Keskus

ITI Eesti Keskus on Rahvusvahelise Teatriinstituudi (ITI) kohalik, Eestis tegutsev üksus. Keskus loodi 1992. 2000. aastatel keskuse tegevus soikus.[viide?] 2010 loodi keskus uuesti. Keskuse juht on Anu Lamp. ITI Eesti entsüklopeedia veebiversioonis (vaadatud 16.03.2018) http://www.eeteal.ee/?s=6 (vaadatud 16.03.2018) http://www.teater.ee/teater_eestis/uudised/aid-7128/Eesti-delegatsioon-osales-ITI-maailmakongressil (vaadatud 16.03.2018)
Teater kohvris

Teater kohvris on Eestis toimuv rahvusvaheline nukuteatrite festival, mida aastast 1997 korraldab Viljandi Nukuteater. Festivali raames näidatakse nukuteatrit eri Eesti linnades, toimuvad teemakohalised õpitoad, arutelud ja nukuetenduste laat Viljandis Arkaadia aias. https://web.archive.org/web/20180316215206/http://www.teater.ee/teater_eestis/festivalid/Teater_kohvris.theatre_id-63 (vaadatud 16.03.2018) Festivalist Eesti Teatri Agentuuri andmebaasis
D3.js

D3.js (või lihtsalt D3 ehk Data-Driven Documents 'andmepõhised dokumendid') on Javascripti teek andmete visualiseerimiseks veebilehitsejas. Teek kasutab SVG, HTML5 ja CSS standardeid, et luua veebilehitsejate tehnoloogiaga ühilduvaid dünaamilisi ja interaktiivseid visualiseeringuid. Teek põhineb varasemal Protovis projektil. Erinevalt paljudest teistest andmete visualiseerimise teekidest pakub D3.js võimalikult suurt kontrolli lõpptulemuse üle. Teegi arendamisest anti teada 2011. aastal, versioon 2.0.0 ilmus augustis 2011. D3.js teeki kasutavad sajad tuhanded veebilehed. For Protovis Users, originaali arhiivikoopia seisuga 6. august 2012, vaadatud 18. augustil 2012 Viau, Christophe (26. juuni 2012), "What's behind our Business Infographics Designer? D3.js of course", Datameer's blog, originaali arhiivikoopia seisuga 23. september 2015, vaadatud 18. augustil 2012 "Arhiivikoopia". Originaali arhiivikoopia seisuga 6. juuli 2017. Vaadatud 17. märtsil 2018.{{netiviide}}: CS1 hooldus: arhiivikoopia kasutusel pealkirjana (link) Ametlik koduleht D3.js galerii Blocksplorer, visualiseerimisnäidete otsingumootor
Kõzõlorda

Kõzõlorda (kasahhi 'punane laager'; ka Akmetšet) on linn Kasahstanis, Kõzõlorda oblasti keskus. Asub Sõrdarja ääres. Aastatel 1853–1920 oli linna nimi Perovsk. 1925–1927 oli Kasahhi ANSV pealinn. Kõzõlordad läbib Orenburgi–Taškendi raudtee. Kõzõlordas on sündinud endine Tallinna linnapea Mihhail Kõlvart. Linna koduleht
La forza

"La forza" (eesti keeles 'jõud') on itaaliakeelne laul, millega ooperilaulja Elina Netšajeva võitis lauluvõistluse "Eesti laul 2018". Laul esindas Eestit 12. mail 2018 Lissabonis toimunud Eurovisiooni lauluvõistlusel. Laulu muusika autorid on Mihkel Mattisen ja Timo Vendt ning sõnade autorid Elina Netšajeva ja Ksenia Kutšukova. Laulu lavaesituses osales lavataguse vokaaliga ka Timo Vendt (5 nooti üleminekul lõpurefräänile).
Andmete visualiseerimine

Andmete visualiseerimine on infoühiskonna kommunikatsioonipraktikate komponent, mis keskendub statistiliste või muude lähteandmete arusaadavaks tegemisele nende oluliste aspektide visuaalse kujutamise abil nägemistaju iseomast võimekust ära kasutades. Andmete algsest vormist erineva kujutamise eesmärk on enamasti lihtsustamine ning andmetes peituvate tähendusrikaste seoste leidmine või vahendamine avalikkusele. Kuigi andmeanalüüs on enamasti seotud statistikaga ning andmete visualiseerimisel kasutatakse harjumuspäraseid diagramme, graafikuid, skeeme, kaarte, tabeleid, on visualiseeringu lugemine siiski tõlgenduslik ning seega on andmete visualiseerimises oluline kunstiline komponent. Andmete visualiseerimise jaoks oluliste uurimisvaldkondadena nimetatakse statistikat ja arvutiteadust, psühholoogiat ja semiootikat ning graafilist ning multimeediadisaini. Lisaks visualiseerimisele andmeid ka helindatakse, muudetakse kombatavaks jne. Andmeteadus Bioloogiliste andmete visualiseerimine Infograafika Manuela Aparicio and Carlos J. Costa (november 2014). "Data visualization". Communication Design Quarterly Review. 3 (1): 7–11. DOI:10.1145/2721882.2721883.{{cite journal}}: CS1 hooldus: kasutab parameetrit autorid (link) "Vaata ka" – valik Vikipeedia projektide andmekogude visualiseeringuid
Elliott Porter

Elliott Owen George Porter (sünninimi Elliott Owen George Kuum; sündinud 31. detsembril 1991 Leicestershire, Inglismaa) on Briti jalgrattur. Ta võistleb alates 2013. aastast elukutselisena. 2017 Neon Velo (Suurbritannia) 2016 Neon Velo (Suurbritannia) 2015 3M (Belgia) 2014 Rapha Condor JLT (Suurbritannia) 2013 Rapha Condor JLT (Suurbritannia) 2017 Irish RAS üldarvestuse 13. koht Tour of Reservoir 10. koht Tema isa oli eestlasest Norra jalgrattur Jaanus Kuum ja ema on endine Briti jalgrattur, kahekordne olümpiavõistleja Maria Blower. Cycling Archives. Elliott Porter Kadi Parts. "Esimese eestlasena Touri läbinud Jaanus Kuuma poeg jätkab isa jälgedes". Postimees, 25. august 2013 Kaspar Koort. "Isa jälgedes: esimese eestlasena Touri läbinud Jaanus Kuuma poeg üritab läbilööki profileeris". Õhtuleht, 25. august 2013 Cycling Archives. Inglise keeles ProCyclingStats. Inglise keeles
Semantiline võrk

Semantiline võrk on teadmuse esitus, mis väljendab mõistetevahelisi seoseid. Mõisted on võrgus esitatud sõlmede ehk tippudena, mida ühendavad sidemed, mis võivad graafidena olla suunatud või suunamata. Sidemed võrgus moodustavad silmuseid, mida saab kirjeldada graafiteooria vahenditega. Semantilisi võrke väljendavad tüüpiliselt semantilised kolmikud. Ontoloogia Teadmusgraaf
Ülemontoloogia

Ülemontoloogia on infoteaduses selline ontoloogia, mis koosneb üldistest mõistetest, mis on ühised paljudele kitsama valdkonna ontoloogiatele. Ülemontoloogia eesmärk on pakkuda süsteemi madalama taseme ontoloogiate ühildamiseks ning ülemontoloogia on madalama taseme ontoloogiate jaoks lähtepunkt määratluste sedastamiseks. Ontoloogiate kontseptualiseerimisel võib liikuda alt üles, ülalt alla kui ka asuda liikuma keskelt mõlemas suunas. Viimasel juhul on võimalik alamtaseme ja ülemtaseme ontoloogiaid paralleelselt. Kuna suuremate ja tegelikkusega haakivate ontoloogiate puhul on ontoloogia loomine keeruline ja sammsammuline protsess, siis lähtutakse tänapäeva ontoloogiadisainis enamasti modulaarse disaini põhimõttest. Semantiline ühilduvus Ontoloogia mõistest arvutiteaduses ja tarkvaratehnikas[alaline kõdulink]
Welkom

Welkom on linn Lõuna-Aafrika Vabariigis Free State'i provintsis, Lejweleputswa ringkonna ja Matjhabengi valla halduskeskus. Welkom on asutatud 1947. aastal, linnaõigused sai 1968. aastal. Lõuna-Aafrika Vabariigi 2011. aasta rahvaloenduse andmetel oli Welkomi elanikest mustanahalisi aafriklasi 84,9%, valgeid 10,8%, värvilisi 3,7%, India või Aasia päritolu inimesi 0,4% ja teisi 0,2%. Sotho keelt pidas emakeeleks 58,3% inimesi, afrikaani keelt 14,6%, koosa keelt 13,6%, inglise keelt 5,0% ja teisi keeli 8,5%. https://census2011.adrianfrith.com/place/467008 https://census2011.adrianfrith.com/place/467006 https://census2011.adrianfrith.com/place/467007 https://census2011.adrianfrith.com/place/467009
Karagandõ

Karagandõ (kasahhi keeles Қарағанды, ladina kirjaviisis Qarağandı; varem eesti keeles kasutatud vene keelest pärinev nimekuju Karaganda) on linn Kasahstanis, Karagandõ oblasti keskus. Asub Sarõarka põhjaosas. Karagandõ oli vangilaagrite ja kivisöekaevanduste keskus ning Aleksander Solženitsõni järgi (kes ka ise seal vangis oli) "suurim provintsipealinn Gulagi arhipelaagis". Linna elanikest oli 1940. aastatel ligi 70% sakslased (volgasakslased?[küsitav]). Suur osa neist (umbes 100 000) on Saksamaale emigreerunud. Karagandõ Sarõarka lennujaam on üks Kesk-Aasia suurimaid. Linnas on viis kõrgkooli ja kolm teatrit. Koduleht (vene keeles) Kunagiste karagandõlaste foorum (vene keeles)
Ventura

Ventura on mitme linna ja koha nimi: Ventura, linn Ameerika Ühendriikide Iowa osariigis. Ventura, linn Ameerika Ühendriikide California osariigis. Ventura maakond, maakond Ameerika Ühendriikide California osariigis. Ventura, kruiisilaev
Vrevski

Vrevski (vene keeles Вревский) oli vene aadlisuguvõsa, Kurakini suguvõsa kõrvalliin. Vrevskid olid Venemaa viitsekantsleri vürst Aleksandr Borissovitš Kurakini (1752−1818) abieluvälised järeltulijad. Suguvõsa sai oma nime Pihkva kubermangus asunud Vrevi küla järgi. 1808. aastal tõstis Austria keiser Franz I vürst Kurakini kaks poega ja tütre vastavalt vabahärra ja vabapreili seisusse. 1822. aastal anti kolmele nooremale lapsele Venemaa keisririigi paruni tiitel ja neist said pärilikud aadlikud. Perekonnaliin läks edasi vabahärra Boriss Aleksandrovitš Vrevskiga (1805−1888). Suguvõsa kustus 1995. aastal. Parun Pavel Aleksandrovitš Vrevski (1809−1855), kindralmajor svita, kindraladjutant, sõjaministeeriumi kantselei direktor Parun Ippolit Aleksandrovitš Vrevski (1814−1858), kindralleitnant, polgu-, brigaadi- ja diviisikomandör Vabahärra Aleksandr Borissovitš Vrevski (1834−1910), jalaväekindral, Turkestani kindralkuberner ja Turkestani sõjaväeringkonna vägede ülemjuhataja, Sõjanõukogu liige Vabahärra Pavel Aleksandrovitš Vrevski (1856−1917), staabirittmeister, tõeline riiginõunik, tseremooniameister, Varssavi ja Plocki viitsekuberner, Ostrovi maakonna aadlimarssal Vabahärra Mihhail Stepanovitš Vrevski (1871−1929), nimekas füüsik-keemik, NSVL Teaduste Akadeemia korrespondentliige Kindralleitnant parun Ippolit Aleksandrovitš Vrevski (1814−1858) Kindralmajor parun Pavel Aleksandrovitš Vrevski (1809−1855) Tõeline riiginõunik vabahärra Pavel Aleksandrovitš Vrevski (1856−1917) Kurakin Vrevski suguvõsa genealoogilised andmed
Ventura maakond

Ventura maakond on maakond Ameerika Ühendriikides California osariigis Vaikse ookeani ääres. Maakonna halduskeskus on Ventura ja suurim linn on Oxnard. Maakonna pindala on 5719 km², sellest veepindala 940 km². 2020 United States Census, vaadatud 1.01.2022. 2020 United States Census, vaadatud 1.04.2022.
Filmiprodutsent

Filmiprodutsent on isik, kes juhib ja korraldab filmi tootmisel organisatsioonilist, rahanduslikku ja sageli osaliselt ka kunstilist poolt. Produtsent kannab peamist administratiivset ja finantsilist vastutust filmi tootmise eest. Produtsent on tehniline, mitte loominguline töötaja. Enne seda, kui Eestis produtsendi ametinimetust kasutama hakati, nimetati filmi administratiivse, organisatoorse ja finantsjuhtimise eest vastutavat isikut filmidirektoriks. Filmidokumentatsioonis ja -tiitrites võidi kasutada ka nimetusi "tootmisjuht" või "filmitootja". Filmil võib olla ka mitu produtsenti, kes kas jagavad kogu filmi eest vastutust võrdselt või vastutavad mingi kindla töölõigu või valdkonna eest. Autoriõiguse seadus § 33, lg. 3 Filmiprodutsentide loend Filmitegijad Eesti filmi andmebaas (vaadatud 17. märtsil 2018)
Ärirahanduse ja investeeringute õppetool

Ärirahanduse ja investeeringute õppetool oli Tartu Ülikooli õppetool, mis rajati rahanduse ja krediidi kateedri reorganiseerimise tulemusel ning toimis 1. septembrist 1992 kuni 1. jaanuarini 2008. Õpetati põhiliselt järgmisi distsipliine: ettevõtete rahandus; väärtpaberiinvesteeringud; kinnivara rahandus; kindlustuse rahandus. Õppetooli korraliseks professoriks oli majandusdoktor Vambola Raudsepp ning kandvateks õppejõududeks Priit Sander ja Kaia Kask. Kasutati välisõppejõude, so professorid Lars Hassel (Soomest), George Hachey (USA-st) jt. Koostati mitmeid õppematerjale, arendati edasi eestikeelset erialaterminoloogiat, avaldati teadustöid kogumike ja artiklite näol, sh rahvusvahelisel tasandil. Kaitsti doktoritöid (Priit Sander, Danel Tuusis) ja arvukalt magistritöid.
Omaladina

Omaladina (inglise national romanization) on ladina kirjast erinevat kirja kasutavale keelele seda keelt kasutavas riigis või kogukonnas kehtestatud latinisatsioonireeglid (transliteratsioon ladina kirja), mis võib, aga ei pruugi olla rahvusvaheliselt heaks kiidetud. http://www.eki.ee/nimeselts/nimeterm.htm (vaadatud 20.03.2018)
Novotroitsk

Novotroitsk on tööstuslinn Venemaal Orenburgi oblastis, Novotroitski linnaringkonna keskus. Linn asub Lõuna-Uuralites Uurali jõe ääres. Novotroitsk on asutatud 1920. aastate alguses. Linnaõigused sai 1945. aastal. Suurim ettevõte on metallurgiakombinaat Uralski Stal. http://novotroitsk.ru/ http://novotroitsk.info/ http://nvtsk.ru/
Ri Su-yong

Ri Su-yong (hangulis 리수용; sündinud 15. juunil 1940) on Põhja-Korea poliitik ja diplomaat. Ta oli 9. aprillist 2014 kuni 9. maini 2016 Põhja-Korea välisminister. Ta on lõpetanud Rahvusvaheliste Suhete Ülikooli prantsuse keele erialal. Tema koolikaaslane oli Kim Jong-il, Põhja-Korea hilisem juht, kellega ta oli tihedalt seotud ka hilisemas elus: ta vastutas Kimi ​​pangakontode eest Šveitsis ning oli Kim Chŏng-ili laste Kim Chŏng-uni ja Kim Yo-jongi juhendaja, kui nood elasid ja õppisid Šveitsis. Ta on töötanud Põhja-Korea saatkonnas mitmes Aafrika riigis. Ta oli 1980. aastatel Põhja-Korea esindaja ÜRO-s Genfis ja 1990. aastatel Põhja-Korea suursaadik Šveitsis. 9. aprillist 2014 kuni 9. maini 2016 oli ta Põhja-Korea välisminister.
Valgevene-eesti transkriptsioon

Valgevene-eesti transkriptsioon on valgevenekeelsete sõnade ja nimede kirjutamine eestikeelses tekstis ladina kirjas. Valgevene keele latinisatsiooniks on maailmas kasutusel mitu eri süsteemi. Eestis on kasutatud vabariikliku õigekeelsuskomisjoni 1976. aastal koostatud tabeleid, KNAB kasutab 2012. aasta ÜRO kohanimekorralduskonverentsil üleüldiseks kasutamiseks soovitatud tabeleid. Emakeele Seltsi keeletoimkond on soovitanud esialgu jääda senise eesti transkriptsiooni juurde, ÜRO soovitatud süsteem võiks olla alternatiivina kasutusel. Łacinka Kohanimeandmebaasi latinisatsioonisüsteemid "Väliskohanimed 2013. a õigekeelsussõnaraamatus" Emakeele Selts
Sõprusmäng

Sõprusmäng on spordis kahe võistkonna vaheline mäng (matš), mis ei kuulu mingisse võistluste sarja.
Gertrud Nivelles'ist

Püha Gertrud Nivelles'ist (ca 626, Landen, Austraasia – 17. märts 659) oli frangi nunn Austraasiast, praeguse Belgia aladelt, katoliku kiriku pühak. Tema isa Pippin Vanem oli Frangi kuninga Dagobert I majordoomus. Gertrud ja tema ema Itta asutasid Nivelles'i kloostri. Paavst Clemens XII tunnistas Nivelles'i Gertrudi pühakuks 1677. aastal, kanoniseerides samal ajal ka tänapäeval mõnevõrra tuntuma Gertrudi Helftast ehk Gertrud Suure. Gertrud on Nivelles'i, reisijate, aednike ja kasside kaitsepühak, kes kaitseb ka hiirte ja vaimuhaiguste eest, tema mälestuspäev on 17. märts. Nivelles'i Gertrudit on austatud ka Eestis: Tallinnas Suure Rannavärava läheduses asus kuni reformatsioonini meremeeste Püha Gertrudi kabel, Lõuna-Eestis ja Lätis tähistati aga 17. märtsil käädripäeva. Väidetavalt tõi Riia piiskop Michael Hildebrand püha Gertrudi säilmed Madalmaadest oma sünnilinna Tallinna. Collet, Emmanuel. "Sainte Gertrude de Nivelles: Culte, Histoire, Tradition." Nivelles: Comité de Sainte Gertrude, 1985. Delanne, Blanche. Histoire de la Ville de Nivelles: Des Origines au XIIIe siècle. Nivelles: Impr. Havaux, 1944. Donnay-Rocmans, Claudine. La Collégiale Sainte-Gertrude de Nivelles. Gembloux: Duculot, 1979. Effros, Bonnie. Caring for Body and Soul: Burial and the Afterlife in the Merovingian World. Pennsylvania: Pennsylvania State University Press, 1965. MacNeill, Eoin. "Beginnings of Latin Culture in Ireland". Studies: An Irish Quarterly Review of Letters, Philosophy and Science, 20 (1931) McNamara, Jo Ann and John E. Halbord with E. Gordon Whatley. Sainted Women of the Dark Ages. Durham, N.C.: Duke University Press, 1992. Madou, Mireille, De heilige Gertrudis van Nijvel. Brussels, 1975 (kõige ulatuslikum uurimus Gertrudi kultusest). Madou, M.J.H., "S. Gertrude de Nivelles". In: Dictionnaire d'histoire et de géographie ecclésiastiques, 20 (1984), 1065-1068 Peyroux, Catherine. "Gertrude's Furor: Reading Anger in an Early Medieval Saint's Life." In Anger's Past: The Social Uses of an Emotion in the Middle Ages. Barbara H. Rosenwein, ed. Ithaca, N.Y.: Cornell University Press, 1998, 36-55. ---––. The Fourth Book of the Chronicle of Fredegar. Trans. J.M. Walace-Hadrill. London: Nelson, 1960. The New Cambridge Medieval History. Vol. 1. Ed. Paul Fouracre. Cambridge: Cambridge University Press, 2008. Wemple, Suzanne Fonay. Women in Frankish Society: Marriage and the Cloister, 500-900. Philadelphia: University of Pennsylvania Press, 1981. Wood, Ian N. The Merovingian Kingdoms: 450-751. London: Longman, 1994. Michael Ott St. Gertrude of Nivelles Catholic Encyclopedia (1913), Vikitekstid Ordinaal, ca 1293-1298, käsikiri, MS Lat 422, Houghton Library, Harvardi Ülikool
Yōichirō Nambu

Yōichirō Nambu (南部 陽一郎 Nambu Yōichirō; 18. jaanuar 1921 Tokyo – 5. juuli 2015 Toyonaka) oli jaapani füüsik. Ta õppis ja töötas suure osa oma elust Ameerika Ühendriikides ja sai 1970. aastal ka Ühendriikide kodanikuks. 2008. aastal anti talle pool Nobeli füüsikaauhinda 1960. aastal tehtud spontaanse sümmeetria rikkumise mehhanismi avastuse eest subatomaarses füüsikas. 1994/95 – Wolfi füüsikaauhind 2008 – Nobeli füüsikaauhind "Nobeli füüsikaauhind läks osakesteuurijaile"[alaline kõdulink] Äripäev, 7. oktoober 2008
Bertram Brockhouse

Bertram Neville Brockhouse (15. juuli 1918 Lethbridge – 13. oktoober 2003 Hamilton) oli Kanada füüsik. 1994. aastal anti talle ja Clifford Shullile Nobeli füüsikaauhind neutronspektroskoopia arendamise eest.
Ilse DeLange

Ilse Annoeska de Lange (tuntud esinejanimega Ilse DeLange; sündinud 13. mail 1977 Almelos Overijsseli provintsis) on Hollandi laulja. 2014. aasta Eurovisiooni lauluvõistlusel esindas ta koos Waylonga The Common Linnets Hollandit lauluga "Calm After The Storm", mis saavutas 2. koha.
Püha Gertrud

Püha Gertrud Helftast ehk Gertrud Suur (6. jaanuar 1256 – u 1302) oli Saksa benediktiini nunn, müstik ja teoloog, katoliku pühakuna Lääne-India kaitsja. Gertrud Helftasti tunnistas pühakuks 1677. aastal paavst Clemens XII, kes samal ajal kanoniseeris ka Gertrudi Nivellesist. Helfta Gertrudi päev katoliku kirikukalendris on 16. november. Gertrude the Great of Helfta, Spiritual Exercises, Translated, with an Introduction, by Gertrud Jaron Lewis and Jack Lewis. Cistercian Fathers series no. 49, (Kalamazoo: Cistercian Publications, 1989) Gertrud the Great of Helfta, The Herald of God's Loving-Kindness, books 1 and 2, translated, with an Introduction, by Alexandra Barratt. Cistercian Fathers series no. 35, (Kalamazoo, MI: Cistercian Publications, 1991) Gertrud the Great of Helfta, The Herald of God's Loving-Kindness, book 3, translated, with an Introduction, by Alexandra Barratt. Cistercian Fathers series no. 63, (Kalamazoo, MI: Cistercian Publications, 1999) Benedictus XVI "On St. Gertrude" 6. oktoober 2010 "The Life and Revelations of Saint Gertrude the Great", Internet Archive Dolan, Gilbert "St. Gertrude the Great", Sands & Co., London, 1913, Internet Archive "St. Gertrude of Helfta" portaalis Christian Iconography
Maria Theresia von Paradis

Maria Theresia von Paradis (15. mai 1759 Viin – 1. veebruar 1824 Viin) oli austria helilooja, pianist ja laulja. Varases lapsepõlves jäi ta pimedaks. Ta õppis muusikat Antonio Salieri, Leopold Kozeluchi ja Vincenzo Righini juures ning sai Viinis tuntud pianistiks. Esinemisteks tellis ta klaverikontserte Wolfgang Amadeus Mozartilt ja Joseph Haydnilt. 1808. aastal asutas ta Viinis Muusikalise Kasvatuse Instituudi. Mitmed tema arvukatest teostest on kaduma läinud. Ta on kirjutanud 2 klaverikontserti, 12 klaverisonaati, kantaate ja palju väiksemaid helitöid.